अन्ततः ‘हम सभी एक हैं’ क्योंकि समस्त प्राणी मात्र ही खासकर मानव-शरीर, चाहे जितने भी हों, उसमें एक ही ‘हम’ वास करता है, इसीलिए ‘हम सभी एक हैं’ दूसरा कोई नहीं’। मानव हमारी जाति है। परमप्रभु हमारा पिता और उन्ही की संकल्परूपा आदि-शक्ति हमारी माता है। समस्त नर-नारी भाई-बहिन हैं। सम्पूर्ण धरती ही हमारा खेत है। सम्पूर्ण धरती की सम्पत्ति ही हमारी सम्पत्ति है। उसकी उचित रक्षा व्यवस्था हमारा कर्त्तव्य है। सत्य, न्याय एवं सद् भाव प्रेम ही हमारा जीवन है और सत्य, न्याय के साथ परमप्रभु की शरण में पूर्ण समर्पण भाव से ही कायम रहना हमारी पारिवारिकता की विधि-व्यवस्था है।